На основу Решења стечајног судије Привредног суда у Лесковцу од 12.07.2011. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног дужника, стечајни управник стечајног дужника

**ЗЕМЉОРАДНИЧКА ЗАДРУГА „ПРЕДЕЈАНЕ“ у стечају са седиштем у Предејану,**

**ул. Маршала Тита бр. 20**

**ОГЛАШАВА**

**Четврту Продају имовине стечајног дужника јавним прикупљањем писмених понуда**

**Предмет продаје је непокретна имовина стечајног дужника по имовинским целинама:**

|  |  |  |  |  |  |  |
| --- | --- | --- | --- | --- | --- | --- |
| Целина број1 | Зграда за коју није позната намена – Управна зграда | 34 КО ПРЕДЕЈАНЕ ВАРОШ | Кп. Бр. 345/1 | По+Пр+1 | 674,00 | Својина /Задружна |
| Помоћна зграда бр.2 | 34 КО ПРЕДЕЈАНЕ ВАРОШ | Кп. Бр. 345/1 | Пр | 71,00 | Својина /Задружна |
| Помоћна зграда бр.4 | 34 КО ПРЕДЕЈАНЕ ВАРОШ | Кп. Бр. 345/1 | Пр | 14,00 | Својина /Задружна |
| Земљиште под/уз зграду - објекат | 34 КО ПРЕДЕЈАНЕ ВАРОШ | Кп. Бр. 345/1 | Грађ.зем.изван грађ. подручја | 2.563,00 | Својина /Задружна |

**Процењена вредност за целину 1 износи: 4.232.320,00 РСД**

**Депозит износи: 846.464,00 РСД.**

|  |  |  |  |  |  |  |
| --- | --- | --- | --- | --- | --- | --- |
| Целина број2 | Зграда трговине бр.1 | 415 КО ДОЊА КОЗНИЦА | Кп. Бр. 3332/2 | Пр | 69,00 | Својина /Задружна |
| Помоћна зграда бр.1 | 141 КО ДОЊА КОЗНИЦА | Кп.Бр. 3331 | Пр | 33,00 | Својина /Задружна |
| Остало природно неплодно земљиште | 141 КО ДОЊА КОЗНИЦА | Кп.Бр. 3332/1 | Остало земљиште | 4,00 | Својина /Задружна |
| Земљиште под/уз зграду - објекат | 415 КО ДОЊА КОЗНИЦА | Кп. Бр. 3332/2 | Грађ.зем.изван грађ. подручја | 69,00  | Својина /Задружна |
| Земљиште под/уз зградт - објекат | 141 КО ДОЊА КОЗНИЦА | Кп.Бр. 3331 | Грађ.зем.изван грађ. подручја | 33,00 | Својина /Задружна |
| Пашњак 6. класе | 141 КО ДОЊА КОЗНИЦА | Кп.Бр. 447 | Пољ. земљиште | 832,00 | Својина /Задружна |
| Пашњак 5. класе | 141 КО ДОЊА КОЗНИЦА | Кп.Бр. 450 | Пољ. земљиште | 5.102,00 | Својина /Задружна |
| Шума 2.класе | 97 КО ТЕГОВИШТЕ | Кп.Бр. 1505 | Шумско земљиште | 376,50 | Својина /Задружна |

**Процењена вредност за целину 2 износи: 885.857,76** **РСД**

**Депозит износи: 177.171,55** **РСД.**

|  |  |  |  |  |  |  |
| --- | --- | --- | --- | --- | --- | --- |
| Целина број3 | Стамбено-пословна зграда | 34 КО ПРЕДЕЈАНЕ ВАРОШ | Кп. Бр. 221 | Пр | 126,00 | Својина /Задружна |
| Помоћна зграда бр.2 | 34 КО ПРЕДЕЈАНЕ ВАРОШ | Кп. Бр. 221 | Пр | 110,00 | Својина /Задружна |
| Земљиште под/уз зграду - објекат | 34 КО ПРЕДЕЈАНЕ ВАРОШ | Кп. Бр. 221 | Грађ.зем.изван грађ. подручја | 503,00 | Својина /Задружна |

**Процењена вредност за целину 3 износи: 2.186.710,00** **РСД**

**Депозит износи: 437.342,00** **РСД.**

**Процењена вредност имовине није минимално прихватљива вредност, нити је на други начин обавезујућа или опредељујућа за понуђача приликом одређивања висине понуде.**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације по целинама: за целину број 1 у износу од по 5.000,00 динара и за целине број 2 и 3 у износу од по 4.000,00 динара.Профактура се може преузети на адреси Стојана Љубића бб, „Дом пензионера“ канцеларија број 14, 16000 Лесковац, сваког радног дана у периоду од 09 до 14 часова, уз обавезну најаву стечајном управнику;
2. уплате **депозит** на текући рачун стечајног дужника бр: **325-9500700028003-91** код **ОТП Банке филијала Лесковац**, или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (**рок за уплату депозита је 15.07.2016. године**). У случају да се као депозит положи првокласна банкарска гаранција, оригинал исте се ради провере мора доставити **искључиво лично**, на адреси Стојана Љубића бб, „Дом пензионера“ канцеларија број 14, 16000 Лесковац најкасније до **15.07.2016.** године до 14.00 часова по београдском времену (GMT+1).

У обзир ће се узети само банкарске гаранције које пристигну на назначену адресу у назначено време;

1. потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 09 до 14 часова а најкасније 7 дана пре заказане продаје (уз претходну најаву стечајном управнику).

Потенцијални купци, ради правовремене евиденције, морају предати стечајном управнику попуњен образац пријаве за учешће на продаји, доказ о уплати депозита или банкарске гаранције, потписану изјаву о губитку права на повраћај уплаћеног депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, уколико на продаји не присуствује потенцијални купац лично (за физичка лица) или законски заступник (за правна лица).

**Затворене понуде достављају се на адресу:** ул. Стојана Љубића бб, (Дом пензионера) канцеларија број 14, 16000 Лесковац**.**

**Крајњи рок за достављање понуда је 22.07.2016.** **године до 13.45 часова.**

**У разматрање ће се узети само понуде у писаној форми, достављене у запечаћеним ковертама, са назнаком на коверти ''ПОНУДА – НЕ ОТВАРАТИ'', називом стечајног дужника и назнаком имовинске целине на коју се понуда односи, а које пристигну на назначену адресу до назначеног времена.**

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

Јавно отварање понуда одржаће се дана 22.07.2016. године у 14.00 часова (15 минута по истеку времена за прикупљање понуда) на адреси стечајне канцеларије у Лесковцу, Стојана Љубића бб, канц. бр. 14 у присуству комисије за отварање понуда.

Позивају се понуђачи, као и чланови одбора поверилаца да присуствују отварању понуда. Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што:

1. чита правила у поступку јавног прикупљања понуда,
2. отвара достављене понуде,
3. рангира понуђаче према висини достављених понуда,
4. одржава ред на јавном прикупљању понуда,
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје,
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје,
7. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција;

Купопродајни уговор се потписује у року од **3 радна дана** од дана пријема обавештења о прихватању понуде, под условом да је депозит који је обезбеђен гаранцијом уплаћен на рачун стечајног дужника у предвиђеном року. Уколико је понуђена цена нижа од 50% од процењене вредности предмета продаје, купопродајни уговор са најбољим понуђачем се потписује у року од **3 дана** од дана пријема обавештења, од стране најбољег понуђача о прихваћеној понуди након добијања сагласности од стране одбора поверилаца.

Проглашени купац је дужан да уплати преостали износ купопродајне цене у року од 8 **дана** од дана потписивања купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од 3 (три) радних дана од дана одржавања јавног прикупљања понуда.

Понуђач губи право на повраћај депозита уколико:

-не поднесе понуду, или поднесе понуду која не садржи обавезне елементе;

-не потпише купопродајни уговор, или

-буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из закљученог купопродајног уговора у целости сноси купац.

Стечајни дужник није у систему ПДВ-а.

Oвлашћено лице: Стечајни управник – Драган Пешић, контакт телефон: **069/5027028**